PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti 6.09.2000

Nr. 176


A V I Z

asupra propunerii legislative pentru 

reînfiinţarea comunei Coşula din  judeţul Botoşani.



Cu adresa nr.176 din 19 iunie 2000, înregistrată sub nr.619/XVIII/11 din 19 iunie 2000, Secretarul general al Camerei Deputaţilor a trimis Comisiei juridice, de disciplină şi imunităţi, spre dezbatere şi avizare, propunerea legislativă menţionată mai sus.



În şedinţa din 6 septembrie 2000 Comisia juridică, de disciplină şi imunităţi a examinat propunerea legislativă şi a hotărât, cu majoritate de voturi, să o avizeze negativ, pentru următoarele considerente:



1. Prin propunerea legislativă de reînfiinţare a comunei Coşula obiectul de activitate al reglementării este modificarea administrativ teritorială a României. Ori, conform Legii administraţiei publice locale nr.69/1991 (art.3), republicată, orice modificare a limitelor teritoriale ale comunelor, oraşelor şi judeţelor se poate face numai cu consulatarea prealabilă a cetăţenilor din unităţile administrativ teritoriale respective prin referendum, care se organizează potrivit legii “Organizarea referendumului este obligatorie” (art.13 alin.3 din Legea nr.3/2000 privind organizarea şi desfăşurarea referendumului).



Semnăturile cetăţenilor pentru reînfiinţarea comunei Coşula,  la care se face referire în Nota de fundamentare nu poate ţine loc de referendum local, stabilit cu procedura prevăzut detaliat de Legea nr.3/2000.



2. Reînfiinţarea comunei Coşula  presupune cheltuieli financiare suplimentare de la buget pentru dotarea sediului primăriei, plata personalului etc. Ori, conform art.110(1) din Constituţie este necesar Punctul de vedere al Guvernului, care prin adresa nr.2087 - 2088/26.06.2000 a Departamentului pentru Relaţiile cu Parlamentul, care ne comunică acest document şi în care se precizează că nu poate fi susţinută promovarea acestei iniţiative legislative parlamentare.



3. Consiliul Legislativ avizează negativ propunerea legislativă, cu nr.635/15.06.2000.



Având în vedere conţinutul juridic şi obiectul reglementării, propunerea legislativă face parte din categoria legilor organice.

                    P R E S E D I N T E,                            SECRETAR,

                  Emil Teodor Popescu                        Nicolae Grădinaru

red. consilier

       Sorin Rânjea

